CELEX: 
Language: lt
Date: 2020-11-06 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl Sąjungos registro veikimo pagal Europos Parlamento ir Tarybos reglamentą (ES) 2018/841 iš dalies keičiamas Deleguotasis reglamentas (ES) 2019/1122

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               LULUCF reglamentas
                  1
                priimtas 2018 m. gegužės 30 d. Juo pirmą kartą nustatytas žemės naudojimo, žemės naudojimo keitimo ir miškininkystės (LULUCF) sektoriaus indėlis įgyvendinant bendrą Sąjungos įsipareigojimą mažinti išmetamųjų šiltnamio efektą sukeliančių dujų (ŠESD) kiekį. LULUCF reglamento 4 straipsniu iš valstybių narių reikalaujama užtikrinti, kad jų į apskaitą įtraukiamas išmetamųjų ŠESD kiekis neviršytų LULUCF sektoriuje absorbuojamo kiekio (debeto nebuvimo įsipareigojimas). LULUCF reglamentu sudaromos sąlygos lengviau įgyvendinti debeto nebuvimo įsipareigojimą – valstybėms narėms leidžiama naudoti lankstumo priemones LULUCF sektoriuje ir pagal Pastangų pasidalijimo reglamentą (PPR)
                  2
               . Valstybės narės, negalinčios vienai žemės apskaitos kategorijai priskiriamo išmetamo ŠESD kiekio kompensuoti kitai žemės apskaitos kategorijai priskiriamu absorbuojamu ŠESD kiekiu, gali absorbuoto ŠESD kiekio nusipirkti iš kitų valstybių narių, kurios turi jo perteklių, arba šiuo tikslu naudoti pagal PPR joms skirtas kvotas. Tuo pačiu principu valstybės narės, kurių apskaitoje debitas susidaro tvarkomoje miško žemėje, tam tikromis sąlygomis gali pasinaudoti su tvarkoma miško žeme susijusia lankstumo priemone. Galiausiai valstybės narės gali, vėlgi tam tikromis sąlygomis, absorbuoto ŠESD kiekio perteklių naudoti įsipareigojimams pagal PPR vykdyti arba tokį perteklių rezervuoti kitam reikalavimų vykdymo laikotarpiui. LULUCF reglamentu reikalaujama, kad per Sąjungos registrą būtų įgyvendinta sąjunginė apskaitos sistema. 
            
            
               Naujasis registro reglamentas, PPR ir LULUCF reglamentai turi būti skaitomi kartu su Reglamentu dėl energetikos sąjungos valdymo
                  3
               , kurio 37 straipsnyje nustatyta įsipareigojimų vykdymo ciklų pradžia. Šie ciklai turėtų prasidėti po išsamios nacionalinės ŠESD apskaitos duomenų peržiūros, t. y. 2021–2025 m. laikotarpio – 2027 m. ir 2026–2030 m. laikotarpio – 2032 m.
            
            
               2.KONSULTACIJOS PRIEŠ PRIIMANT AKTĄ
            
            
               2018 m. kovo 27 d. Komisija įsteigė Kovos su klimato kaita politikos ekspertų grupę. Rengiant šį deleguotąjį reglamentą Kovos su klimato kaita politikos ekspertų grupės posėdžiai vyko 2018 m. balandžio 3 d., 2018 m. gegužės 18 d., 2018 m. birželio 11–12 d. ir 2018 m. liepos 3 d.
            
            
               Su posėdžiais susiję dokumentai buvo vienu metu perduodami Europos Parlamentui ir Tarybai, kaip numatyta Bendrajame susitarime dėl deleguotųjų aktų, pridėtame prie Tarpinstitucinio susitarimo dėl geresnės teisėkūros
                  4
               . Rengiant deleguotojo reglamento projektą atsižvelgta į ekspertų grupės pateiktas pastabas.
            
            
               Be to, pastabos dėl deleguotojo reglamento teksto keturias savaites – nuo 2019 m. sausio 9 d. iki vasario 6 d. – buvo renkamos internetu geresnio reglamentavimo portale. Gauti 3 atsiliepimai – visi iš valdžios institucijų. Pastabose pateikti argumentai ar informacija buvo panašūs į tuos, kurie jau buvo pateikti per išsamias diskusijas Kovos su klimato kaita politikos ekspertų grupėje, todėl Komisija deleguotojo reglamento teksto nekeitė.
            
            
               3.DELEGUOTOJO AKTO TEISINIAI ASPEKTAI
            
            
               Skyriuje „Sandoriai pagal Reglamentą (ES) 2018/841“ nustatomos taisyklės, leidžiančios LULUCF reikalavimus įgyvendinti per Sąjungos registrą. 59t–59zb straipsniuose nustatomos taisyklės, kuriomis reglamentuojamas patikrintų išmetamųjų ŠESD kiekio duomenų įrašymas į LULUCF atitikties sąskaitas, kiekvienos valstybės narės kiekvieno LULUCF reikalavimų vykdymo laikotarpio LULUCF atitikties sąskaitos balanso apskaičiavimas ir atitikties būklės vertės nustatymas, taip pat taisomieji veiksmai pagal LULUCF reglamento 11 straipsnio 2 dalį ir 15 straipsnio 2 dalį. Be to, šio skyriaus 59x–59z straipsniuose nustatomos taisyklės, kuriomis siekiama užtikrinti tikslią su LULUCF reglamento 11–13 straipsniuose numatytų lankstumo priemonių naudojimu susijusių sandorių apskaitą. 59w–59x straipsniuose nustatomos žemės naudojimo vienetų sukūrimo ir tokių vienetų pervedimo iš vienos LULUCF atitikties sąskaitos į kitą ir iš LULUCF atitikties sąskaitos į PPR atitikties sąskaitas ir vice versa taisyklės. 59y ir 59z straipsniuose kartu su XIV priedu nustatomos taisyklės, reikalingos siekiant įgyvendinti tvarkomos miško žemės lankstumo priemonę pagal LULUCF reglamento 13 straipsnį. XIII priede nustatomi reikalavimai su LULUCF susijusią informaciją skelbti viešai.
            
            
               KOMISIJOS DELEGUOTASIS REGLAMENTAS (ES) …/...
            
            
               2020 11 06
            
            
               kuriuo dėl Sąjungos registro veikimo pagal Europos Parlamento ir Tarybos reglamentą (ES) 2018/841 iš dalies keičiamas Deleguotasis reglamentas (ES) 2019/1122
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2018 m. gegužės 30 d. Europos Parlamento ir Tarybos reglamentą (ES) 2018/841 dėl šiltnamio efektą sukeliančių dujų, išmetamų ir absorbuojamų dėl žemės naudojimo, žemės naudojimo keitimo ir miškininkystės, kiekio įtraukimo į 2030 m. klimato ir energetikos politikos strategiją, kuriuo iš dalies keičiamas Reglamentas (ES) Nr. 525/2013 ir Sprendimas Nr. 529/2013/ES
                  5
               , ypač į jo 15 straipsnio 1 dalį,  
            
            
               kadangi:
            
            
               (1)Komisijos deleguotuoju reglamentu (ES) 2019/1122
                  6
                nustatomos pagal Europos Parlamento ir Tarybos direktyvą 2003/87/EB
                  7
                sukurto Sąjungos registro veikimo taisyklės;
            
            
               (2)Sąjungos registro taisyklės turėtų būti pritaikytos, kad būtų galima registruoti pagal Reglamentą (ES) 2018/841 į apskaitą įtraukiamą išmestą ir absorbuotą ŠESD kiekį ir užtikrinti tikslią su to reglamento 11, 12 ir 13 straipsniuose numatyta lankstumo priemone susijusių sandorių apskaitą. Be to, Sąjungos registre turėtų būti užtikrinta, kad negalėtų būti vykdomi jokie su Reglamentu (ES) 2018/841 nustatytais įpareigojimais nesuderinami sandoriai;
            
         
         
            
               (3)kiekvienai valstybei narei turėtų būti sukurta viena atitikties sąskaita, susijusi su naudojant žemę, keičiant žemės naudojimą ir vykdant miškininkystę išmetamomis ir absorbuojamomis šiltnamio efektą sukeliančiomis dujomis (LULUCF atitikties sąskaita), ir joje turėtų būti registruojami į apskaitą įtraukiami išmesti ir absorbuoti ŠESD kiekiai pagal kiekvieną žemės apskaitos kategoriją. Jei valstybės narės LULUCF atitikties sąskaitos balansas yra teigiamas, Sąjungos registre į tos valstybės narės LULUCF atitikties sąskaitą turėtų būti pervestas pagal Reglamento (ES) 2018/841 4 straipsnį nustatytas žemės naudojimo vienetų skaičius. Žemės naudojimo vienetai turėtų būti laikomi tik Sąjungos registre esančiose valstybių narių LULUCF atitikties sąskaitose; tam tikromis sąlygomis ir valstybei narei paprašius reikėtų leisti juos pervesti į tos valstybės narės atitikties sąskaitą, susijusią su Reglamento (ES) 2018/842
                  8
                reikalavimų laikymusi (PPR atitikties sąskaita);
            
            
               (4)siekiant sudaryti sąlygas naudotis tvarkomos miško žemės lankstumo priemone pagal Reglamento (ES) 2018/841 13 straipsnį, Sąjungos registre reikėtų sukurti tvarkomos miško žemės lankstumo priemonės kvotos vienetus; tvarkomos miško žemės lankstumo priemonės kvotos vienetai turėtų būti registruojami tuo tikslu sukurtoje Sąjungos sąskaitoje, o juos pervesti turėtų būti galima, jei tenkinamos Reglamento (ES) 2018/841 13 straipsnyje nustatytos sąlygos;
            
            
               (5)Sąjungos registre taip pat turėtų būti galimybė įgyvendinti atitikties patikras pagal Reglamentą (ES) 2018/841 – tuo tikslu sudaromos sąlygos į LULUCF atitikties sąskaitas įrašyti patikrintus išmetamųjų ŠESD kiekio duomenis, nustatyti kiekvienos valstybės narės kiekvieno LULUCF reikalavimų vykdymo laikotarpio LULUCF atitikties sąskaitos būklės vertę, kaip numatyta Reglamente (ES) 2018/841, ir imtis taisomųjų veiksmų pagal Reglamento (ES) 2018/841 11 straipsnio 2 dalį ir 15 straipsnio 2 dalį;
            
            
               (6)todėl Deleguotasis reglamentas (ES) 2019/1122 turėtų būti atitinkamai iš dalies pakeistas,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Deleguotasis reglamentas (ES) 2019/1122 iš dalies keičiamas taip:
            
            
               (1)nurodomosiose dalyse įterpiamas toks tekstas:
            
            
               „atsižvelgdama į 2018 m. gegužės 30 d. Europos Parlamento ir Tarybos reglamentą (ES) 2018/841 dėl šiltnamio efektą sukeliančių dujų, išmetamų ir absorbuojamų dėl žemės naudojimo, žemės naudojimo keitimo ir miškininkystės, kiekio įtraukimo į 2030 m. klimato ir energetikos politikos strategiją, kuriuo iš dalies keičiamas Reglamentas (ES) Nr. 525/2013 ir Sprendimas Nr. 529/2013/ES*, ypač į jo 15 straipsnio 1 dalį,
            
            
               _________________________
            
            
               * OL L 156, 2018 6 19, p. 1.“; 
            
            
               (2)2 straipsnis papildomas šia dalimi:
            
            
               „Šis reglamentas taip pat taikomas pagal Reglamento (ES) 2018/841 15 straipsnį užregistruotam išmetamam ir absorbuojamam ŠESD kiekiui ir išduotiems vienetams.“;
            
            
               (3)3 straipsnis iš dalies keičiamas taip:
            
            
               (a)12 punktas pakeičiamas taip:
            
            
               „12) sandoris – ATL, metinės išmetamųjų teršalų kvotos vieneto, taršos mažinimo dėl žemės naudojimo vieneto arba tvarkomos miško žemės lankstumo priemonės kvotos vieneto pervedimo iš vienos sąskaitos į kitą veiksmas Sąjungos registre;“;
            
            
               (b)įterpiami šie 25, 26 ir 27 punktai:
            
            
               „25) žemės naudojimo, žemės naudojimo keitimo ir miškininkystės reikalavimų vykdymo laikotarpis (LULUCF reikalavimų vykdymo laikotarpis) – penkerių metų laikotarpis nuo 2021 m. sausio 1 d. iki 2025 m. gruodžio 31 d. arba nuo 2026 m. sausio 1 d. iki 2030 m. gruodžio 31 d., kuriuo valstybės narės turi vykdyti išmetamo ir absorbuojamo ŠESD kiekio apskaitą pagal žemės apskaitos kategorijas, nurodytas Reglamento (ES) 2018/841 2 straipsnyje;
            
            
               26) taršos mažinimo dėl žemės naudojimo vienetas – laikantis Reglamento (ES) 2018/841 4 straipsnio valstybėje narėje papildomai absorbuota viena anglies dioksido ekvivalento tona;
            
            
               27) tvarkomos miško žemės lankstumo priemonės kvotos vienetas – maksimalaus kompensuojamo kiekio, kuriuo disponuoja valstybės narės pagal tvarkomos miško žemės lankstumo priemonę ir kuris nustatytas Reglamento (ES) 2018/841 VII priede, dalis, lygi vienai anglies dioksido ekvivalento tonai.“; 
            
         
         
            
               (4)4 straipsnio 2 dalis pakeičiama taip:
            
            
               „2. Valstybės narės naudoja Sąjungos registrą vykdydamos įsipareigojimus pagal Direktyvos 2003/87/EB 19 straipsnį, Europos Parlamento ir Tarybos reglamento (ES) 2018/842 12 straipsnį ir Reglamento (ES) 2018/841 15 straipsnį. Sąjungos registre nacionaliniai administratoriai ir sąskaitų turėtojai gali atlikti šiame reglamente nustatytus veiksmus.“;
            
            
               (5)7 straipsnio 5 dalis pakeičiama taip:
            
            
               „5. Vyriausiasis administratorius, kompetentingos institucijos ir nacionaliniai administratoriai atlieka tik tuos veiksmus, kurie yra būtini atitinkamoms jų funkcijoms pagal Direktyvą 2003/87/EB ir reglamentus (ES) 2018/842 bei (ES) 2018/841 vykdyti.“;
            
            
               (6)12 straipsnis pakeičiamas taip:
            
            
               „12 straipsnis 
               Vyriausiojo administratoriaus administruojamų sąskaitų atidarymas
            
            
               1. Vyriausiasis administratorius Sąjungos registre atidaro visas ATLPS valdymo sąskaitas, ES MITKV bendro kiekio sąskaitą, pagal Reglamentą (ES) 2018/842 panaikintų vienetų sąskaitą (PPR panaikintų vienetų sąskaita), ES II priedo MITKV bendro kiekio sąskaitą, ES PPR saugos rezervo sąskaitą, po vieną PPR atitikties sąskaitą kiekvienai valstybei narei kiekvieniems reikalavimų vykdymo laikotarpio metams, Sąjungos atitikties sąskaitą, susijusią su naudojant žemę, keičiant žemės naudojimą ir vykdant miškininkystę išmetamomis ir absorbuojamomis šiltnamio efektą sukeliančiomis dujomis (ES LULUCF atitikties sąskaita), ES LULUCF panaikintų vienetų sąskaitą, Sąjungos tvarkomos miško žemės lankstumo priemonės kvotos vienetų bendro kiekio sąskaitą (ES TMŽLPKV bendro kiekio sąskaita) ir po vieną LULUCF atitikties sąskaitą kiekvienai valstybei narei kiekvienam LULUCF reikalavimų vykdymo laikotarpiui. 
            
            
               2. Pagal 7 straipsnio 1 dalį paskirtas nacionalinis administratorius yra PPR atitikties sąskaitų ir LULUCF atitikties sąskaitų įgaliotasis atstovas.“;
            
            
               (7)įterpiamas šis 27b straipsnis:
            
            
               „27b straipsnis
            
            
               LULUCF atitikties sąskaitos uždarymas
            
            
               1. Vyriausiasis administratorius, iš anksto pranešęs sąskaitos turėtojui, uždaro LULUCF atitikties sąskaitą ne anksčiau kaip praėjus vienam mėnesiui po tos sąskaitos atitikties būklės vertės nustatymo pagal 59za straipsnį.
            
            
               2. Vyriausiasis administratorius užtikrina, kad visi likę taršos mažinimo dėl žemės naudojimo vienetai (TMŽNV), MITKV arba tvarkomos miško žemės lankstumo priemonės kvotos vienetai iš Sąjungos registre esančių valstybių narių LULUCF atitikties sąskaitų, kurių balansas uždarymo metu yra teigiamas, būtų perkelti į ES LULUCF panaikintų vienetų sąskaitą.“;
            
            
               (8)IIA antraštinė dalis papildoma šiuo skyriumi:
            
            
               „2 SKYRIUS 
            
            
               Sandoriai pagal Reglamentą (ES) 2018/841
            
            
               59t straipsnis 
               LULUCF duomenų įrašymas 
               
            
               1. Kai jau yra turimi atitinkami patikrinti tam tikru reikalavimų vykdymo laikotarpiu išmesto ŠESD kiekio duomenys, tai yra atitinkamai 2027 m. ir 2032 m., vyriausiasis administratorius nedelsdamas į valstybių narių LULUCF atitikties sąskaitas įrašo to LULUCF reikalavimų vykdymo laikotarpio į apskaitą įtrauktą išmestą arba absorbuotą ŠESD kiekį pagal kiekvieną žemės apskaitos kategoriją, nurodytą Reglamento (ES) 2018/841 2 straipsnyje. 
            
            
               2. Vyriausiasis administratorius į ES LULUCF atitikties sąskaitą taip pat įrašo bendrą pagal visas žemės apskaitos kategorijas į apskaitą įtrauktą visą per tą reikalavimų vykdymo laikotarpį visose valstybėse narėse išmestą ir visą absorbuotą ŠESD kiekį.
            
            
               59u straipsnis 
               Valstybių narių ir ES LULUCF atitikties sąskaitų balanso apskaičiavimas
            
         
         
            
               Įrašęs LULUCF duomenis pagal 59t straipsnį, vyriausiasis administratorius užtikrina, kad Sąjungos registre būtų apskaičiuotas valstybių narių ir ES LULUCF atitikties sąskaitų balansas: atitinkamoje LULUCF atitikties sąskaitoje iš bendro absorbuoto ŠESD kiekio būtų atimtas bendras išmestas ŠESD kiekis.
            
            
               59v straipsnis 
               TMŽNV sukūrimas
            
            
               1. Jei pagal 59u straipsnį apskaičiuotas valstybės narės LULUCF atitikties sąskaitos balansas yra teigiamas, vyriausiasis administratorius tos valstybės narės LULUCF atitikties sąskaitoje sukuria absorbuoto kiekio perteklių atitinkantį TMŽNV skaičių. 
            
            
               2. TMŽNV gali būti pervedami tik į kitas LULUCF atitikties sąskaitas Reglamento (ES) 2018/841 11 ir 12 straipsniuose nustatytomis sąlygomis ir į tos valstybės narės PPR atitikties sąskaitą šio reglamento 59k straipsnyje nustatytomis sąlygomis. 
            
            
               59w straipsnis 
               TMŽNV pervedimas iš vienos LULUCF atitikties sąskaitos į kitą
            
            
               1. Vyriausiasis administratorius užtikrina, kad TMŽNV turinčios valstybės narės prašymu Sąjungos registre iš prašančiosios valstybės narės LULUCF atitikties sąskaitos prašomas TMŽNV skaičius būtų pervedamas į bet kurią iš šių sąskaitų:
            
            
               (a)antrojo LULUCF reikalavimų vykdymo laikotarpio tos valstybės narės LULUCF atitikties sąskaitą;  
            
            
               (b)kitos valstybės narės LULUCF atitikties sąskaitą. 
            
            
               2. 1 dalyje nurodyti pervedimai neatliekami, jei valstybė narė pateikė prašymą po to, kai to reikalavimų vykdymo laikotarpio atitikties būklės vertė jau buvo nustatyta. 
                     
            
            
               3. Vyriausiasis administratorius užtikrina, kad pagal šio straipsnio 1 dalies b punktą pervedami TMŽNV būtų naudojami tik gaunančiųjų valstybių narių įsipareigojimams įvykdyti pagal Reglamento (ES) 2018/841 4 straipsnį. Bet koks tolesnis TMŽNV pervedimas iš gaunančiosios valstybės narės LULUCF atitikties sąskaitos į jos PPR atitikties sąskaitą Sąjungos registre blokuojamas.
            
            
               59x straipsnis 
               TMŽNV ir MITKV pervedimas iš LULUCF atitikties sąskaitos į PPR atitikties sąskaitą ir vice versa
            
            
               1. Vyriausiasis administratorius užtikrina, kad Sąjungos registre būtų nustatytas ir TMŽNV turinčios valstybės narės LULUCF atitikties sąskaitoje būtų rodomas TMŽNV skaičius, kuris gali būti pervestas į tos valstybės narės PPR atitikties sąskaitą, iš bendro TMŽNV skaičiaus toje LULUCF atitikties sąskaitoje atimant tų apskaitos kategorijų, kurios neatitinka Reglamento (ES) 2018/842 7 straipsnio reikalavimų, TMŽNV skaičių.
            
            
               2. Vyriausiasis administratorius užtikrina, kad TMŽNV turinčios valstybės narės prašymu Sąjungos registre iš prašančiosios valstybės narės LULUCF atitikties sąskaitos prašomas TMŽNV skaičius būtų pervedamas į jos PPR atitikties sąskaitą. Toks pervedimas neatliekamas, jei nesilaikoma 59k straipsnyje nustatytų sąlygų.
            
            
               3. Jei pagal 59u straipsnį apskaičiuotas valstybės narės LULUCF atitikties sąskaitos balansas yra neigiamas, vyriausiasis administratorius užtikrina, kad tos valstybės narės prašymu Sąjungos registre iš prašančiosios valstybės narės bet kurios PPR atitikties sąskaitos į jos LULUCF atitikties sąskaitą būtų pervestas prašomas MITKV skaičius. Tokie pervedimai nevykdomi bet kuriuo iš šių atvejų:
            
            
               (a)valstybė narė paprašė pervesti daugiau MITKV, nei reikia, kad tos valstybės narės to LULUCF reikalavimų vykdymo laikotarpio LULUCF atitikties sąskaitos balansas, apskaičiuotas pagal 59u straipsnį, būtų lygus 0; 
            
            
               (b)valstybė narė pateikė prašymą po to, kai to reikalavimų vykdymo laikotarpio atitikties būklės vertė jau buvo nustatyta; 
            
            
               (c)pervedimas negali būti įvykdytas dėl PPR atitikties sąskaitos statuso.
            
            
               4. Vyriausiasis administratorius užtikrina, kad pagal šio straipsnio 3 dalį pervedami MITKV būtų naudojami tik gaunančiųjų valstybių narių įsipareigojimams įvykdyti pagal Reglamento (ES) 2018/841 4 straipsnį. Bet koks tolesnis MITKV pervedimas iš gaunančiosios valstybės narės LULUCF atitikties sąskaitos į kitų valstybių narių LULUCF atitikties sąskaitas Sąjungos registre blokuojamas.
            
            
               59y straipsnis 
               Tvarkomos miško žemės lankstumo priemonės kvotos vienetų (TMŽLPKV) sukūrimas
            
            
               1. LULUCF reikalavimų vykdymo laikotarpio (nuo 2021 m. sausio 1 d. iki 2025 m. gruodžio 31 d.) pradžioje vyriausiasis administratorius ES TMŽLPKV bendro kiekio sąskaitoje sukuria tiek TMŽLPKV, kiek jų iš viso daugiausiai gali disponuoti visos valstybės narės 2021–2030 m. laikotarpiu pagal XIV priedą.
            
         
         
            
               2. TMŽLPKV gali būti naudojami tik  atitinkamos valstybės narės į apskaitą įtraukiamam išmestam ŠESD kiekiui tvarkomos miško žemės apskaitos kategorijoje subalansuoti, kad ji įgyvendintų įsipareigojimus pagal Reglamento (ES) 2018/841 4 straipsnį. TMŽLPKV gali būti pervedami tik iš ES TMŽLPKV bendro kiekio sąskaitos į atitinkamos valstybės narės LULUCF atitikties sąskaitą.  
            
            
               59z straipsnis 
               TMŽLPKV pervedimas į valstybės narės LULUCF atitikties sąskaitą
            
            
               1. Vyriausiasis administratorius užtikrina, kad valstybės narės prašymu Sąjungos registre iš ES TMŽLPKV bendro kiekio sąskaitos į prašančiosios valstybės narės LULUCF atitikties sąskaitą būtų pervestas prašomas TMŽLPKV skaičius. Toks pervedimas nevykdomas bet kuriuo iš šių atvejų:
            
            
               (a)tos valstybės narės to LULUCF reikalavimų vykdymo laikotarpio LULUCF atitikties sąskaitos balansas, apskaičiuotas pagal 59u straipsnį, yra lygus 0 arba teigiamas; 
            
            
               (b)valstybė narė paprašė pervesti daugiau TMŽLPKV, nei reikia, kad tos valstybės narės to LULUCF reikalavimų vykdymo laikotarpio LULUCF atitikties sąskaitos balansas, apskaičiuotas pagal 59u straipsnį, būtų lygus 0;
            
            
               (c)to LULUCF reikalavimų vykdymo laikotarpio ES LULUCF atitikties sąskaitos balansas, apskaičiuotas atsižvelgiant į pervedimus, atliktus pagal 59x straipsnį, yra neigiamas; 
            
            
               (d)valstybė narė paprašė pervesti TMŽLPKV skaičių, viršijantį XIV priede nustatytas didžiausias ribas, kurios prireikus perskaičiuojamos atsižvelgiant į ankstesnius tos pačios valstybės narės pagal šį straipsnį pateiktus prašymus; 
            
            
               (e)valstybė narė paprašė pervesti jos absorbentų kiekį viršijantį TMŽLPKV skaičių, kuris apskaitoje atsispindi kaip tam tikrai tvarkomos miško žemės apskaitos kategorijai priskiriamas išmestas ŠESD kiekis, palyginti su jos miškų atskaitos lygiu; 
            
            
               (f)valstybė narė pateikė prašymą po to, kai to reikalavimų vykdymo laikotarpio atitikties būklės vertė jau buvo nustatyta; 
            
            
               (g)ta valstybė narė į savo strategiją, pateiktą pagal Reglamento (ES) 2018/1999
                  9
                15 straipsnį, neįtraukė jokių vykdomų arba suplanuotų konkrečių priemonių, skirtų užtikrinti, kad būtų išsaugoti arba padidinti miškų absorbentai ir kaupikliai.
            
            
               2. Siekiant išvengti dvigubo skaičiavimo vyriausiasis administratorius užtikrina, kad atliekant pervedimą pagal šio straipsnio 1 dalį, Sąjungos registre iš ES TMŽLPKV bendro kiekio sąskaitos būtų atimtas tiek TMŽLPKV, kiek pervesta į prašančiosios valstybės narės LULUCF atitikties sąskaitą.
            
            
               59za straipsnis 
               Atitikties būklės verčių nustatymas ir priverstinė atitiktis
            
            
               1. Vyriausiasis administratorius užtikrina, kad praėjus Sąjungos teisės aktuose nustatytam laikui, per kurį galima naudotis lankstumo priemonėmis pagal Reglamento (ES) 2018/841 11, 12 ir 13 straipsnius, Sąjungos registre būtų nustatyta kiekvienos valstybės narės LULUCF atitikties sąskaitos atitikties būklės vertė iš toje LULUCF atitikties sąskaitoje esančių TMŽNV, MITKV ir TMŽLPKV sumos atėmus bendrą į apskaitą įtraukiamą išmestą ŠESD kiekį.
            
            
               2. Jei pagal 1 dalį nustatyta valstybės narės atitikties sąskaitos atitikties būklės vertė yra neigiama, vyriausiasis administratorius užtikrina, kad Sąjungos registre iš tos valstybės narės PPR atitikties sąskaitų – lygiomis dalimis iš kiekvienų susijusių metų sąskaitos – į tos valstybės narės LULUCF atitikties sąskaitą būtų pervestas toks MITKV skaičius, kokio reikia, kad atitikties būklės vertė būtų lygi 0.  
            
            
               3. Jei pagal 1 dalį nustatyta valstybės narės atitikties sąskaitos atitikties būklės vertė yra teigiama, vyriausiasis administratorius užtikrina, kad Sąjungos registre visi likę TMŽNV būtų pervesti į ES LULUCF panaikintų vienetų sąskaitą ir jos atitikties būklės vertė būtų lygi 0.
            
            
               4. Jei atitiktis užtikrinama priverstinai, kaip nurodyta 2 dalyje, vyriausiasis administratorius užtikrina, kad Sąjungos registre būtų perskaičiuota atitinkamos LULUCF atitikties sąskaitos atitikties būklės vertė atsižvelgiant į pervestų MITKV skaičių.
            
            
            
               59zb straipsnis 
               Taisomasis veiksmas 
            
            
               1. Jei valstybė narė nesilaiko Reglamento (ES) 2018/1999 26 straipsnio 3 dalies a punkte nustatytų stebėsenos reikalavimų, vyriausiasis administratorius laikinai uždraudžia tai valstybei narei pervesti arba rezervuoti TMŽNV pagal šio reglamento 59w straipsnį arba naudoti TMŽLPKV pagal šio reglamento 59z straipsnį, blokuodamas sandorius iš tos valstybės narės atitinkamo LULUCF reikalavimų vykdymo laikotarpio LULUCF atitikties sąskaitos ir į ją. Vyriausiasis administratorius valstybės narės LULUCF atitikties sąskaitos statusą pakeičia iš atidarytos į užblokuotą.
            
            
               2. Valstybei narės prašymu, jei ji įrodo, kad laikosi 1 dalyje nurodytų stebėsenos reikalavimų, vyriausiasis administratorius valstybės narės LULUCF atitikties sąskaitos statusą pakeičia iš užblokuotos į atidarytą.“;
            
         
         
            
               (9)70 straipsnio 2 dalis pakeičiama taip:
            
            
               „2. Vyriausiasis administratorius užtikrina, kad ESSŽ būtų automatiškai tikrinami visi veiksmai, atsižvelgiant į šio reglamento 75 straipsnyje nurodytas keitimosi duomenimis ir technines specifikacijas, kad būtų nustatyti pažeidimai ir neatitikimai, dėl kurių siūlomas veiksmas neatitinka Direktyvos 2003/87/EB, reglamentų (ES) 2018/842 bei (ES) 2018/841 ir šio reglamento reikalavimų.“;
            
            
               (10)Deleguotojo reglamento (ES) 2019/1122 I priedas iš dalies keičiamas pagal šio reglamento I priedą;
            
            
               (11)Deleguotojo reglamento (ES) 2019/1122 XIII priedas iš dalies keičiamas pagal šio reglamento I priedą; 
            
            
               (12)Deleguotasis reglamentas 2019/1122 papildomas XIV priedu, išdėstytu šio reglamento III priede.
            
            
               2 straipsnis 
                  Įsigaliojimas
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2021 m. sausio 1 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2020 11 06
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
                  
                     (1)
                  
                        2018 m. gegužės 30 d. Europos Parlamento ir Tarybos reglamentas (ES) 2018/841 dėl šiltnamio efektą sukeliančių dujų, išmetamų ir absorbuojamų dėl žemės naudojimo, žemės naudojimo keitimo ir miškininkystės, kiekio įtraukimo į 2030 m. klimato ir energetikos politikos strategiją, kuriuo iš dalies keičiamas Reglamentas (ES) Nr. 525/2013 ir Sprendimas Nr. 529/2013/ES (OL L 156, 2018 6 19, p. 1).
               
               
                  
                     (2)
                  
                        2018 m. gegužės 30 d. Europos Parlamento ir Tarybos reglamentas (ES) 2018/842, kuriuo, prisidedant prie klimato politikos veiksmų, kad būtų vykdomi įsipareigojimai pagal Paryžiaus susitarimą, valstybėms narėms nustatomi įpareigojimai 2021–2030 m. laikotarpiu sumažinti išmetamų šiltnamio efektą sukeliančių dujų metinį kiekį, ir iš dalies keičiamas Reglamentas (ES) Nr. 525/2013 (OL L 156, 2018 6 19, p. 26).
               
               
                  
                     (3)
                  
                        2018 m. gruodžio 11 d. Europos Parlamento ir Tarybos reglamentas (ES) 2018/1999 dėl energetikos sąjungos ir klimato politikos veiksmų valdymo, kuriuo iš dalies keičiami Europos Parlamento ir Tarybos reglamentai (EB) Nr. 663/2009 ir (EB) Nr. 715/2009, Europos Parlamento ir Tarybos direktyvos 94/22/EB, 98/70/EB, 2009/31/EB, 2009/73/EB, 2010/31/ES, 2012/27/ES ir 2013/30/ES, Tarybos direktyvos 2009/119/EB ir (ES) 2015/652 ir panaikinamas Europos Parlamento ir Tarybos reglamentas (ES) Nr. 525/2013 (OL L 328, 2018 12 21, p. 1).
               
               
                  
                     (4)
                  
                        2016 m. balandžio 13 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl geresnės teisėkūros (OL L 123, 2016 5 12, p. 1).
               
               
                  
                     (5)
                  
                        OL L 156, 2018 6 19, p. 1.
               
               
                  
                     (6)
                  
                        2019 m. kovo 12 d. Komisijos deleguotasis reglamentas (ES) 2019/1122, kuriuo papildomos Europos Parlamento ir Tarybos direktyvos 2003/87/EB nuostatos dėl Sąjungos registro veikimo (OL L 177, 2019 7 2, p. 3).
               
               
                  
                     (7)
                  
                        2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Sąjungoje ir iš dalies keičianti Tarybos direktyvą 96/61/EB (OL L 275, 2003 10 25, p. 32). 
               
               
                  
                     (8)
                  
                        2018 m. gegužės 30 d. Europos Parlamento ir Tarybos reglamentas (ES) 2018/842, kuriuo, prisidedant prie klimato politikos veiksmų, kad būtų vykdomi įsipareigojimai pagal Paryžiaus susitarimą, valstybėms narėms nustatomi įpareigojimai 2021–2030 m. laikotarpiu sumažinti išmetamų šiltnamio efektą sukeliančių dujų metinį kiekį, ir iš dalies keičiamas Reglamentas (ES) Nr. 525/2013 (OL L 156, 2018 6 19, p. 26).
               
               
                  
                     (9)
                  
                        2018 m. gruodžio 11 d. Europos Parlamento ir Tarybos reglamentas (ES) 2018/1999 dėl energetikos sąjungos ir klimato politikos veiksmų valdymo, kuriuo iš dalies keičiami Europos Parlamento ir Tarybos reglamentai (EB) Nr. 663/2009 ir (EB) Nr. 715/2009, Europos Parlamento ir Tarybos direktyvos 94/22/EB, 98/70/EB, 2009/31/EB, 2009/73/EB, 2010/31/ES, 2012/27/ES ir 2013/30/ES, Tarybos direktyvos 2009/119/EB ir (ES) 2015/652 ir panaikinamas Europos Parlamento ir Tarybos reglamentas (ES) Nr. 525/2013 (OL L 328, 2018 12 21, p. 1).
               
            
      
    ---documentbreak--- 
      
         
         
            
               I PRIEDAS
            
            
               Deleguotojo reglamento (ES) 2019/1122 I priedo I-II lentelėje įterpiamos šios eilutės: 
            
            
            
                     
                        Sąskaitos tipo pavadinimas
                     
                  
                  
                     
                        Sąskaitos turėtojas
                     
                  
                  
                     
                        Sąskaitos administratorius
                     
                  
                  
                     
                        Šio tipo sąskaitų kiekis
                     
                  
                  
                     
                        MITKV
                     
                  
                  
                     
                        Į apskaitą įtrauktų išmestų / 
                        absorbuotų teršalų kiekis
                     
                  
                  
                     
                        TMŽNV
                     
                  
                  
                     
                        TMŽLPKV
                     
                  
               
                     
                        ES LULUCF atitikties sąskaita
                     
                  
                  
                     
                        ES
                     
                  
                  
                     
                        Vyriausiasis administratorius
                     
                  
                  
                     
                        1
                     
                  
                  
                     
                        Ne
                     
                  
                  
                     
                        Taip
                     
                  
                  
                     
                        Ne
                     
                  
                  
                     
                        Ne
                     
                  
               
                     
                        ES LULUCF panaikintų vienetų sąskaita
                     
                  
                  
                     
                        ES
                     
                  
                  
                     
                        Vyriausiasis administratorius
                     
                  
                  
                     
                        1
                     
                  
                  
                     
                        Taip
                     
                  
                  
                     
                        Taip
                     
                  
                  
                     
                        Taip
                     
                  
                  
                     
                        Taip
                     
                  
               
                     
                        ES TMŽLPKV bendro kiekio sąskaita
                     
                  
                  
                     
                        ES
                     
                  
                  
                     
                        Vyriausiasis administratorius
                     
                  
                  
                     
                        1
                     
                  
                  
                     
                        Ne
                     
                  
                  
                     
                        Ne
                     
                  
                  
                     
                        Ne
                     
                  
                  
                     
                        Taip
                     
                  
               
                     
                        LULUCF atitikties sąskaita
                     
                  
                  
                     
                        Valstybė narė
                     
                  
                  
                     
                        Vyriausiasis administratorius
                     
                  
                  
                     
                        Po vieną kiekvienai valstybei narei kiekvienu reikalavimų vykdymo laikotarpiu
                     
                  
                  
                     
                        Taip
                     
                  
                  
                     
                        Taip
                     
                  
                  
                     
                        Taip
                     
                  
                  
                     
                        Taip
                     
                  
               
            
               II PRIEDAS
            
            
               Deleguotojo reglamento (ES) 2019/1122 XIII priedas iš dalies keičiamas taip:
            
            
            
               (1)II skirsnyje įrašomas šis 7a punktas:
            
            
               „7a.
                     Vyriausiasis administratorius visuomenei pateikia šią informaciją apie kiekvieną LULUCF atitikties sąskaitą ir prireikus ją atnaujina per 24 valandas:
            
            
               (a)informaciją apie sąskaitos turėtoją valstybę narę;
            
            
               (b)kiekvienos LULUCF atitikties sąskaitos statusą pagal 9 straipsnį;
            
            
               (c)reikiamus LULUCF duomenis pagal 59t straipsnį;
            
            
               (d)valstybių narių ir ES LULUCF atitikties sąskaitų balansą pagal 59u straipsnį;
            
            
               (e)kiekvienos valstybės narės LULUCF atitikties sąskaitoje esantį TMŽNV skaičių;
            
            
               (f)kiekvienos valstybės narės LULUCF atitikties sąskaitoje esančių TMŽNV, kurie gali būti pervesti į PPR atitikties sąskaitą, skaičių;
            
            
               (g)kiekvienos LULUCF atitikties sąskaitos atitikties būklės vertę pagal 59za straipsnį:
            
            
               i)A – atitiktis yra;
            
            
               ii)I – atitikties nėra;
            
         
         
            
               (h)informaciją apie TMŽNV pervedimą iš vienos LULUCF atitikties sąskaitos į kitą pagal 59w straipsnį ir iš LULUCF atitikties sąskaitų į PPR atitikties sąskaitas ir vice versa pagal 59k ir 59x straipsnius;
            
            
               (i)informaciją apie MITKV pervedimą iš PPR atitikties sąskaitų į LULUCF atitikties sąskaitas ir vice versa pagal 59x ir 59za straipsnius;
            
            
               (j)informaciją apie TMŽLPKV pervedimą iš ES TMŽLPKV bendro kiekio sąskaitos į valstybių narių LULUCF atitikties sąskaitas;
            
            
               (k)tokią informaciją apie kiekvieną užbaigtą sandorį:
            
            
               i)sąskaitos, iš kurios buvo pervesti vienetai, turėtojo vardą ir pavardę arba pavadinimą ir  identifikavimo kodą;
            
            
               ii)sąskaitos, į kurią buvo pervesti vienetai, turėtojo vardą ir pavardę arba pavadinimą ir  identifikavimo kodą;
            
            
               iii)pervestų TMŽNV ir TMŽLPKV skaičių; 
            
            
               iv)sandorio identifikavimo kodą;
            
            
               v)sandorio užbaigimo datą ir laiką (Vidurio Europos laiku);
            
            
               vi)sandorio rūšį.“;
            
            
               (2)II skirsnyje įrašomas šis 9 punktas:
            
            
               „9.
                     Sąjungos registro interneto svetainės dalyje, kuri prieinama tik LULUCF atitikties sąskaitos turėtojui, pateikiama ir tikruoju laiku atnaujinama tokia informacija:
            
            
               (a)turimas vienetų skaičius;
            
            
               (b)sąskaitos turėtojo inicijuotų pasiūlytų sandorių sąrašas, kuriame apie kiekvieną siūlomą sandorį pateikiama ši informacija:
            
            
               i)7a punkto k papunktyje nurodyti elementai;
            
            
               ii)data ir laikas (Vidurio Europos laiku), kai buvo pasiūlyta atlikti sandorį;
            
            
               iii)esamas pasiūlyto sandorio statusas;
            
            
               iv)visi atsakymo kodai, gauti po registre bei ESSŽ atlikto tikrinimo;
            
            
               (c)užbaigus sandorius į tą sąskaitą pervestų TMŽNV ir TMŽLPKV sąrašas, kuriame apie kiekvieną sandorį nurodomi 7a punkto k papunktyje išvardyti elementai;
            
            
               (d)įvykdžius sandorius iš tos sąskaitos pervestų TMŽNV sąrašas, kuriame apie kiekvieną sandorį nurodomi 7a punkto k papunktyje išvardyti elementai.“
            
         
         
            
            
               III PRIEDAS
            
            
            
               „XIV PRIEDAS
            
            
               Maksimalios 2021–2030 m. laikotarpio tvarkomos miško žemės lankstumo priemonės kvotos, kuriomis disponuoja valstybės narės
            
            
            
                     
                        Valstybė narė
                     
                  
                  
                     
                        Didžiausias TMŽLPKV skaičius 2021–2030 m. laikotarpiu 
                     
                  
               
                     
                        Belgija
                     
                  
                  
                     
                        2200000
                     
                  
               
                     
                        Bulgarija
                     
                  
                  
                     
                        5600000
                     
                  
               
                     
                        Čekija
                     
                  
                  
                     
                        3100000
                     
                  
               
                     
                        Danija
                     
                  
                  
                     
                        100 000
                     
                  
               
                     
                        Vokietija
                     
                  
                  
                     
                        27600000
                     
                  
               
                     
                        Estija
                     
                  
                  
                     
                        9800000
                     
                  
               
                     
                        Airija
                     
                  
                  
                     
                        200 000
                     
                  
               
                     
                        Graikija
                     
                  
                  
                     
                        1000000
                     
                  
               
                     
                        Ispanija
                     
                  
                  
                     
                        15900000
                     
                  
               
                     
                        Prancūzija
                     
                  
                  
                     
                        61500000
                     
                  
               
                     
                        Kroatija
                     
                  
                  
                     
                        9600000
                     
                  
               
                     
                        Italija
                     
                  
                  
                     
                        14500000
                     
                  
               
                     
                        Kipras
                     
                  
                  
                     
                        30 000
                     
                  
               
                     
                        Latvija
                     
                  
                  
                     
                        25 600 000
                     
                  
               
                     
                        Lietuva
                     
                  
                  
                     
                        3400000
                     
                  
               
                     
                        Liuksemburgas
                     
                  
                  
                     
                        300000
                     
                  
               
                     
                        Vengrija
                     
                  
                  
                     
                        900 000
                     
                  
               
                     
                        Мalta
                     
                  
                  
                     
                        0
                     
                  
               
                     
                        Nyderlandai
                     
                  
                  
                     
                        300000
                     
                  
               
                     
                        Austrija
                     
                  
                  
                     
                        17 100 000
                     
                  
               
                     
                        Lenkija
                     
                  
                  
                     
                        22500000
                     
                  
               
                     
                        Portugalija
                     
                  
                  
                     
                        6200000
                     
                  
               
                     
                        Rumunija
                     
                  
                  
                     
                        13400000
                     
                  
               
                     
                        Slovėnija
                     
                  
                  
                     
                        17 200 000
                     
                  
               
                     
                        Slovakija
                     
                  
                  
                     
                        6500000
                     
                  
               
                     
                        Suomija 
                     
                  
                  
                     
                        54 100 000
                     
                  
               
                     
                        Švedija
                     
                  
                  
                     
                        47 500 000
                     
                  
               
                     
                        Jungtinė Karalystė
                     
                  
                  
                     
                        3300000“